**Henkilökohtaisen tietokoneen käyttösopimus**

***Alle 18-vuotiaan opiskelijan henkilökohtaisen laitteen käyttöönotto vaatii huoltajan hyväksynnän.***

Lainaajan nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Lainaajan puhelinnumero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Koulutuslinja ja -ryhmä \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

alle 18-vuotiaan opiskelijan huoltajan nimi \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Huoltajan puhelinnumero \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Alle 18-vuotiaan opiskelijan huoltajan allekirjoitus***

|  |
| --- |
|  |

Hyväksyn käyttösopimuksen ja olen käynyt sopimuksen läpi huollettavani kanssa (merkitse rastilla)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*päiväys ja allekirjoitus*

*Allekirjoittamalla vakuutan, että olen ymmärtänyt, hyväksynyt ja sitoutunut noudattamaan sopimusta. Käyttösopimuksen hyväksyminen on edellytys laitteen käytölle ja hallussapidolle. Mikäli lainakonetta ei palauteta määräpäivään mennessä, Opisto veloittaa opiskelijalta tai huoltajalta vastaavan koneen arvonlisäverollisen hinnan (voimassa oleva hinta liitteessä 1).*

***Opiskelijan allekirjoitus***

|  |
| --- |
|  |

olen vastaanottanut opiskelijalaitteen (merkitse rastilla)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*päiväys ja allekirjoitus*

*Allekirjoittamalla vakuutan, että olen ymmärtänyt, hyväksynyt ja sitoutunut noudattamaan sopimusta. Käyttösopimuksen hyväksyminen on edellytys laitteen käytölle ja hallussapidolle*

*Allekirjoituksellani vahvistan saaneeni mainitun tietokoneen ja laturin lainaan. Sitoudun noudattamaan lainakoneen käytössä alla kuvattuja ohjeita. Mikäli lainakonetta ei palauteta määräpäivään mennessä, opisto veloittaa opiskelijalta tai huoltajalta vastaavan koneen arvonlisäverollisen hinnan (voimassa oleva hinta liitteessä 1).*

**Opiston edustaja täyttää**

Lainatun koneen tunnus \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sovittu palautuspäivä (lukuvuoden viimeinen päivä, jos ei toisin sovita) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lainaajan vastuut ja velvollisuudet**

Laite on tarkoitettu henkilökohtaiseksi oppimisvälineeksi Kanneljärven Opiston opinnoissa. Laitteen käytön tulee olla lain, hyvien tapojen, oppilaitoksen sääntöjen ja tämän sopimuksen mukaista. Sopimuksen tehnyt lainaaja ja alle 18-vuotiaan lainaajan huoltaja ovat vastuussa laitteesta ja mahdollisista lisävarusteista. Laitteita on pidettävä huolellisesti ja varjeltava särkymiseltä.

**Jos laitteeseen tulee vika, toimintahäiriö tai se vioittuu fyysisesti**, tästä on ilmoitettava viipymättä Opiston IT-tukeen. Tietokoneella ja laturilla on kolmen vuoden takuu.

Opisto on ottanut laitteille vahinkovakuutuksen, joka kattaa laitteen vahingot, mikäli vahingoittuminen on ollut tahatonta.

Jos laite rikkoutuu tai katoaa tahallisen toiminnan tai törkeän huolimattomuuden vuoksi, sovelletaan vahingonkorvauslainsäädäntöä. Opisto voi purkaa sopimuksen, mikäli toistuvaa törkeää huolimattomuutta ilmenee tai laitetta ei käytetä käyttöehtojen mukaisesti.

Vahingonkorvaustapauksissa korvaushinta vaihtele malli- ja tapauskohtaisesti (Liite 1).

**Laite tulee palauttaa henkilökohtaisesti Opiston IT-tukeen sovittuun päivämäärään mennessä.** Mikäli konetta ei palauteta määräpäivään mennessä, opisto veloittaa opiskelijalta tai huoltajalta vastaavan koneen arvonlisäverollisen hinnan (voimassa oleva hinta liitteessä 1).

**Laitteen asianmukainen käyttö**

Laitetta käytettäessä on noudatettava Suomen lakeja ja asetuksia. Erityisesti on huomioitava tekijänoikeus- ja tietosuojalainsäädäntö. Laitetta saa käyttää vain Kanneljärven Opistossa suoritettaviin opintoihin.

Laitteen fyysinen muokkaaminen on kielletty: laitteeseen ei saa lisätä tarroja, olemassa olevia tarroja ei saa poistaa eikä laitteeseen saa tehdä minkäänlaisia merkintöjä. Laitteen ohjelmistojen muokkaaminen on kielletty. Laitteen käyttöjärjestelmän lukituksen avaaminen on kielletty.

***Laitetta ei saa lainata toisen käyttöön edes tilapäisesti, ilman oppilaitoksen edustajan lupaa.***

Laitetta tulee käyttää ja säilyttää huolellisesti. Huolimattomasta käytöstä ja säilyttämisestä johtuvan rikkoontumisen korjauskustannukset ovat joko kokonaan tai osin käyttäjän vastuulla.

* Älä ruokaile tai juo tietokoneen ääressä (esim. läikkyneestä juomasta johtuvat vahingot ovat aina käyttäjän vastuulla).
* Laitetta tulee käyttää ainoastaan luotetuissa verkoissa, sekä käyttää vain luotettavia massamuistilaitteita.

**Koulutuksen järjestäjän oikeudet ja velvollisuudet**

Koulutuksen järjestäjä voi liittää laitteen erilliseen laitehallintajärjestelmään. Tämän järjestelmän avulla voidaan erikseen ilmoittamatta muuttaa laitteen asetuksia ja ohjelmistoja. Laite voidaan tarvittaessa lukita ja tyhjentää. Väärinkäyttötilanteissa ylläpitäjällä on oikeus kirjautua koneelle, tarkistaa sen sisältö sekä jäädyttää tai poistaa tili, mikäli tiliä on käytetty väärin. Tällaisia väärinkäytöksiä on esimerkiksi kiusaaminen, häirintä, tekijänoikeuksien rikkominen, organisaation vahingoittaminen tai muu rikollinen toiminta. Opisto voi purkaa sopimuksen, mikäli toistuvaa törkeää huolimattomuutta ilmenee tai laitetta ei käytetä käyttöehtojen mukaisesti.

Opiston edustaja noudattaa toiminnassaan omalta osaltaan lakeja, kuten henkilötietolakia. Koulun edustaja ei esimerkiksi lue kenenkään henkilökohtaisia viestejä.

Koulutuksen järjestäjä tarjoaa koulun tiloissa langattoman verkon laitteen käyttöä varten.

Lainaajalle tehdään laitteen käyttöä varten käyttäjätili, jota koulutuksen järjestäjä hallinnoi.

**Laina-aika**

Laite annetaan opiskelijalle pääsääntöisesti lukuvuoden alussa ja sen laina-aika kestää lukuvuoden päättymiseen saakka, ellei toisin sovita.

Laite palautetaan henkilökohtaisesti IT-tukeen sovittuun päivämäärään mennessä. Muista pyytää henkilökunnan edustajalta kuittaus palautuksesta!

Mikäli laitetta ei ole palautettu sovittuun päivämäärään mennessä, lähettää Opisto alle 18-vuotiaan opiskelijan huoltajalle tai täysi-ikäiselle opiskelijalle laskun palauttamattomasta laitteesta. Veloitettavat summat on kerrottu liitteessä 1.

**Liite 1 IT-tuki, laitteiden korvaushinnat**

**Laitteiden korvaushinnat vahingonkorvaustapauksessa tai mikäli laitetta ei ole palautettu**

Lukukaudella 2023-2024 laitteiden korvaushinnat ovat seuraavat:

Tietokone Acer ChromeBook 267 €

Laturi 67,58 €

*Hinnat sisältävät arvonlisäveron.*

*Kanneljärven Opisto pidättää oikeuden hinnanmuutoksiin.*

**IT Tuki**

Linkit Opiston Wilmaan, Moodleen (ammatillinen koulutus), Google Clasroomiin (aikuisten perusopetus, perusopetuksen lisäopetus ja opistovuosi) ja O365:een löytyvät osoitteesta [www.kannelopisto.fi](http://www.kannelopisto.fi).

* O365 ja Moodle toimivat samoilla tunnuksilla: käyttäjätunnus on sähköpostiosoitteesi [etunimi.sukunimi@kannelopisto.fi](mailto:etunimi.sukunimi@kannelopisto.fi) ja salasana on IT-tuen antama salasana.
* Wilmaan on erillinen tunnus, jonka olet itse luonut (apua wilma-kirjautumisiin saat opintotoimistosta p. 019 357811)

**Apua laitteen käyttöön sekä mahdollisiin kirjautumisongelmiin**

Sähköpostitse [aleksi.hakkarainen@kannelopisto.fi](mailto:aleksi.hakkarainen@kannelopisto.fi)

Puhelimitse 044 357 8126

IT-tukiportaali: <https://kannelopisto.on.spiceworks.com/portal>